**„Mazie ņiprie 2022”**

NOLIKUMS

**Mērķis un uzdevumi:**

1. Nodrošināt ģimenēm ar bērniem aktīvu atpūtu un veselīgu dzīvesveidu.
2. Veicināt saturīgu brīvā laika pavadīšanu bērnu un jauniešu vidū.

**Laiks un vieta:**

1. Sacensības notiks 2022. gada 21. augustā pulksten 10:00 stadionā aiz Kazdangas pils.
2. Dalībnieku pieteikšanās no pulksten 9:20 - 9:55.

**Sacensību organizatori:**

Sacensības organizē Kazdangas sporta organizatore Ieva Babre, sacensībās piedalās brīvprātīgie tiesneši. Finansiāli atbalsta Dienvidkurzemes novada pārvalde un citi atbalstītāji.

**Programmā:**

1. Rāpošana – dalībnieks veic rāpošanas distanci, pēc iespējas ātrāk veicot noteikto attālumu. Dalībnieki līdz viena gada vecumam.
2. Skrējiens: 30 m (1-2, 3-4, 5-6 gadi) un 60 m (7-8, 9-10, 11-12, 13-15 gadi).
3. Tāllēkšana no vietas – dalībniekiem, nostājoties pie starta līnijas, jācenšas aizlēkt pēc iespējas tālāk.
4. Bagātību lāde jeb atspoles skrējiens – dalībniekam jāpārnes pa vienai bumbiņai (kopā 5 bumbiņas) no viena trauka uz otru pēc iespējas ātrāk, veicot noteiktu attālumu.
5. Trāpi mērķī jeb basketbola soda metieni – no 10 metieniem, cik trāpa mērķī. Attālums un groza augstums atšķirsies.

**Vērtēšana:**

1. Katrs dalībnieks veic visas četras disciplīnas. Par katru veikto uzdevumu saņem attiecīgus punktus – par vislabāko rezultātu savā grupā saņem 1 punktu, otrais labākais – 2 punktus un tā tālāk. Uzvar tas dalībnieks, kuram vismazāk punkti kopā visās četrās disciplīnās.
2. Rāpošanā piedalās visi mazulīši, kas prot rāpot, līdz viena gada vecumam. Uzvar tas dalībnieks, kurš visātrāk veic distanci.

**Apbalvošana:**

1. Rāpošanā apbalvo ātrāko zēnu un ātrāko meiteni ar diplomu un atbalstītāju sarūpētajām pārsteiguma balviņām.
2. Tiks apbalvoti pirmo trīs vietu ieguvēji katrā vecuma grupā gan meitenēm, gan zēniem ar diplomu un atbalstītāju sarūpētajām balviņām.
3. Visiem mazajiem dalībniekiem par piedalīšanos sacensībās piepūšamās atrakcijas.

**Piezīmes:**

1. Par savu veselības stāvokli katrs sacensību dalībnieks atbildīgs pats personīgi.
2. Sacensību laikā var tikt fotografēts un filmēts. Iegūtos materiālus rīkotāji izmantos, lai atspoguļotu sacensības sociālajā vidē.

**VEIKSMĪGU STARTU!**

Sporta organizatore: Ieva Babre

Tel. 26219521